Цікава, што юным беларускім балерынам Веры Шпакоўскай і Анастасіі Ярмаш было восем гадоў. Тады як у іх узроставай групе спаборнічалі дзеці ад 9 да 12 гадоў. Як распавяла балерына Марына Вежнавец, зорка Нацыянальнага тэатра оперы і балета і кіраўнік першай беларускай школы балета для дзяцей, падчас паўфіналу ў Парыжы арганізатары дапусцілі дзяўчынак да ўдзелу, убачыўшы іх узровень. У фінале конкурсу, які адбыўся ў Нью-Ёрку, Вера і Анастасія абышлі тых саперніц, якія абагналі іх у Парыжы.